Eskom-pensioenfonds erken skuld in Molefe-saga | Maroela Media
Die Eskom-pensioenfonds (EPPF) het gister tydens die aanhoor van Solidariteit se aansoek teen Brian Molefe aan 'n volbank regters erken dat hy eenvoudig 'n rubberstempel was vir Eskom se pensioentoekenning van bykans R30 miljoen aan Molefe.
"Die EPPF se regspan moes eenvoudig toegee dat die fonds die toekenning klakkeloos aanvaar het sonder om die korrektheid daarvan aan sy reëls te toets," het Deon Reyneke, adjunkhoofsekretaris van Solidariteit, gesê.
Volgens Reyneke sal Solidariteit regstappe teen die fonds ernstig oorweeg. "Ons regspan het reeds instruksies om die fonds se versuim om sy plig na te kom, sowel as sy aandeel in die Molefe-aangeleentheid te ondersoek met die doel om regsaksie te neem," het Reyneke gesê
"Dit is ondenkbaar dat die fonds 'n persoon wat sy fidusiêre plig wil nakom om die fonds en die belange van die werkers wat daaraan behoort te beskerm, nou na bewering aangekla en verdag gemaak word. Sy optrede om die fonds se nalatige hantering van die saak bloot te lê in weerwil van regsadvies om dit nie te doen nie, moet eerder beloon en geloof word as om 'n heksejag van stapel te stuur," het Reyneke gesê.
Wanneer gaan Maroela media die groot belegginsmaatskappy soos investec vra wat hulle gaan doen of gedoen het, met hul aandele in Naspers en Multichoice. Soos sake nou staan is almal wat n belegging het deel vannie staatskapping
Mooi. Nou gaan die poppe begin dans. Ek hoop solidariteit kan die fluitjieblaser beskerm en sommer die wat teen hom wil optree ook in die hof kry vir hulle onregmatige optrede. Duidelik raak dinge nou ongemaklik vir die "kolonel".
Maak die skuldige ampteNARRE terugbetaal vir die krimineel wat nou ryk is,se geld
Wanneer die kolonel beginne huil, is Suid Afrika se droogte op 'n einde.
Ek kan nie glo 'n basiese reël dat pensioen nie betaalbaar is aan kontrakteurs nie, geïgnoreer was nie. Eskom maak gebruik van duisende kontrakteurs maar hulle kry geen pensioen nie. In elk geval, hoeveel was sy pensioen bydrae vir watter tyd.